ddrg/super_eurlex huggingface dataset:
Oficiālais Vēstnesis L 028 , 05/02/1993 Lpp. 0047 - 0047



Komisijas Regula (EEK) Nr. 251/93 (1993. gada 4. februāris), ar ko groza Regulu (EEK) Nr. 3807/92 par dažiem noteikumiem liellopu gaļas nozarē, sakarā ar Regulas (EEK) Nr. 569/88 aizstāšanu ar Regulu (EEK) Nr. 3002/92 EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 125/93 [2], jo īpaši tās 7. panta 3. punktu, tā kā Komisijas Regula (EEK) Nr. 569/88 [3] ir aizstāta ar Komisijas Regulu (EEK) Nr. 3002/92, kas paredz kopējus detalizētus noteikumus par intervences produktu izlietojuma un/vai adresāta pārbaudi [4], kurā pēdējie grozījumi izdarīti ar Regulu (EEK) Nr. 75/93 [5], lai nodrošinātu, ka produkti tiek izlietoti paredzētajiem mērķiem vai nosūtīti norādītajam adresātam; līdz ar to ar Komisijas Regulu (EEK) Nr. 3807/92 [6] liellopu gaļas nozarē ir izdarīti daži grozījumi; pēc šo grozījumu izdarīšanas grozījumi vajadzīgi arī Komisijas 1985. gada 9. oktobra Regulā (EEK) Nr. 2824/85, kas izklāsta sīki izstrādātus noteikumus saldētas atkaulotas intervences krājumu liellopu gaļas pārdošanai eksportam [7]; tā kā minētais grozījums būtu iekļaujams Regulā (EEK) Nr. 3807/92; šajā regulā paredzētie pasākumi saskan ar Liellopu gaļas pārvaldības komitejas atzinumu, IR PIEŅĒMUSI ŠO REGULU: 1. pants Regula (EEK) Nr. 3807/92 tiek papildināta ar šādu 2.a pantu: "2.a pants Regulā (EEK) Nr. 2824/85 6. pants tiek aizstāts ar šādu: "6. pants Gadījumos, kad piemēro 4. pantu, izņemšanas rīkojumā, kas minēts Regulas (EEK) Nr. 3002/92 3. panta 1. punkta b) apakšpunktā, un 4. pantā minētajos dokumentos, kā arī izvešanas deklarācijā un attiecīgos gadījumos kontroleksemplāra T 5106. ailē ieraksta vienu vai vairākus šādus indosamentus: Productos de intervención sin restitución [Reglamento (CEE) n° 2824/85], Interventionsprodukter uden restitution (forordning (EØF) nr. 2824/85), Interventionserzeugnisse ohne Erstattung (Verordnung (EWG) Nr. 2824/85), Προϊόντα παρεμβάσεως χωρίς επιστροφή [κανονισμός (ΕΟΚ) αριθ 2824/85], Intervention products without refund [Regulation (EEC) No 2824/85], Produits d‘intervention sans restitution [règlement (CEE) n° 2824/85], Prodotti d‘intervento senza restituzione [regolamento (CEE) n. 2824/85], Interventieprodukten zonder restitutie (Verordening (EEG) nr. 2824/85), Produtos de intervenção sem restituição [Regulamento (CEE) n° 2824/85]."" 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 4. februārī Komisijas vārdā — Komisijas loceklis René Steichen [1] OV L 148, 28.6.1968., 24. lpp. [2] OV L 18, 27.1.1993., 1. lpp. [3] OV L 55, 1.3.1988., 1. lpp. [4] OV L 301, 17.10.1992., 17. lpp. [5] OV L 11, 19.1.1993., 5. lpp. [6] OV L 384, 30.12.1992., 33. lpp. [7] OV L 268, 10.10.1985., 14. lpp. --------------------------------------------------
Oficiālais Vēstnesis L 172 , 07/07/1994 Lpp. 0008 - 0009

Speciālizdevums somu valodā: Nodaļa 2 Sējums 12 Lpp. 0107

Speciālizdevums zviedru valodā: Nodaļa 2 Sējums 12 Lpp. 0107



Komisijas Regula (EK) Nr. 1639/94 (1994. gada 5. jūlijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EK) Nr. 882/94 [2], it īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāpieņem pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā Muitas kodeksa komitejas Tarifu un statistiskās nomenklatūras nodaļa nav sniegusi atzinumu tās priekšsēdētāja noteiktā termiņā, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 5. jūlijā Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 103, 22.4.1994., 5. lpp. -------------------------------------------------- PIELIKUMS Preču apraksts | Klasifikācija pēc KN koda | Pamatojums | 1 | 2 | 3 | Bituma ūdens emulsija, kas sastāv no aptuveni 70 % bituma, 30 % ūdens un 0,2 % virsmaktīvas vielas, kura palīdz veidot emulsiju. Ūdens emulsija ir vajadzīga bituma pārvietošanai. Šo produktu lieto par kurināmo īpašās kurtuvēs: pirms bituma dedzināšanas ūdens tiek iztvaicēts. | 27149000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 2714 un 27149000 apraksts. | --------------------------------------------------
Oficiālais Vēstnesis L 256 , 26/10/1995 Lpp. 0008 - 0008



Komisijas Regula (EK) Nr. 2479/95 (1995. gada 25. oktobris), ar kuru tehnikas attīstībai pielāgo Regulu Nr. 3821/85 par reģistrācijas kontrolierīcēm, ko izmanto autotransportā (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1985. gada 20. decembra Regulu (EEK) Nr. 3821/85 par reģistrācijas kontrolierīcēm, ko izmanto autotransportā [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 17. pantu, tā kā jānovērš krāpšanas iespējas, autotransportā lietojot elektroniskās datu reģistrācijas kontrolierīces; tā kā, ņemot vērā iegūto pieredzi un tehnikas pašreizējo attīstības līmeni, kļuvis iespējams izveidot tādu ierīces un impulsu devēja savienojuma kabeļu aizsardzību, lai tiem nevarētu piekļūt krāpnieciskos nolūkos, izmantojot citus līdzekļus, nekā pašlaik noteiktos viengabala tērauda apvalkus ar gofrētiem galiem, kuriem aizsardzībai pret koroziju ir plastmasas pārklājums; tā kā, ņemot vērā esošo reģistrācijas kontrolierīču ekspluatācijas laiku, ir vajadzīgs šo jauno tehnoloģiju ietvert elektronisko reģistrācijas kontrolierīču Kopienas konstrukciju un uzstādīšanas standartos; tā kā šajā regulā noteiktie pasākumi atbilst komitejas atzinumam, kura izveidota Regulas (EEK) Nr. 3821/85 pielāgošanai tehnikas attīstībai, IR PIEŅĒMUSI ŠO REGULU. 1. pants Ar šādu tekstu aizstāj 5. punktu Regulas (EEK) Nr. 3821/85 I pielikuma V nodaļā: "5. Kabeļiem reģistrācijas kontrolierīces savienošanai ar devēju jābūt ar plastmasu pārklātā nerūsējoša tērauda viengabala apvalkā ar gofrētiem galiem, izņemot gadījumus, kad līdzvērtīgu aizsardzību pret neatļautām manipulācijām nodrošina ar citiem līdzekļiem (piemēram, tādu elektroniskās uzraudzības paņēmienu kā signāla kodēšana), ar kuriem var atklāt reģistrācijas kontrolierīču pareizai darbībai nevajadzīgas ierīces, kas domātas reģistrācijas kontrolierīču darbības traucēšanai, radot īsslēgumus vai traucējumus, vai arī pārveidojot elektroniskos signālus no ātruma un attāluma devēja. Šajā regulā par viengabala savienojumiem tiek uzskatīti tādi savienojumi, ko veido plombēti pieslēgumi. Minētās elektroniskās uzraudzības vietā var izmantot elektronisku kontroli, kas nodrošina, ka reģistrācijas kontrolierīces reģistrē transportlīdzekļa pārvietošanos neatkarīgi no ātruma un attāluma devēja signāla." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Regulu piemēro no 1996. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 25. oktobrī Komisijas vārdā — Komisijas loceklis Neil KINNOCK [1] OV L 370, 31.12.1985., 8. lpp. --------------------------------------------------
Oficiālais Vēstnesis L 258 , 28/10/1995 Lpp. 0050 - 0051



Komisijas Regula (EK) Nr. 2528/95 (1995. gada 27. oktobris), ar kuru groza Regulu (EK) 1423/95, ar ko paredz sīki izstrādātus īstenošanas noteikumus produktu, izņemot melasi, importam cukura nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1981. gada 30. jūnija Regulu (EEK) Nr. 1785/81 par cukura tirgu kopīgo organizāciju [1], kurā jaunākie grozījumi izdarīti ar Regulu (EK) Nr. 1101/91 [2], un jo īpaši tās 14. panta 2. punktu un 15. panta 4. punktu, tā kā Komisijas 1995. gada 23. jūnija Regula (EK) Nr.1423/95, ar ko paredz sīki izstrādātus īstenošanas noteikumus produktu, izņemot melasi, importam cukura nozarē [3], jo īpaši nosaka metodi, kas pielietojama, lai noteiktu saharozes saturu un sausnas saturu, ko izmanto ievedmuitas nodokļu piemērošanā; tā kā lai ieviestu skaidrību attiecīgo noteikumu redakcijā, būtu jāpiemin produkti, uz kuriem šī metode attiecas; tā kā būtu arī jāpieņem noteikums, kas precizētu, ka inulīna sīrupiem piemērojamo nodokļu pārvēršanai saharozes ekvivalentā būtu jānotiek, piemērojot koeficientu 1,9, ko izmanto gan lai noteiktu ražošanas maksājumus un eksporta kompensācijas, gan lai noteiktu ievedmuitas maksājumus līdz 1995. gada 1. jūlijam; tā kā šajā regulā paredzētie pasākumi ir saskaņā ar Cukura pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1423/95 ar šo groza šādi. 1. Regulas 5. panta 2. punktu aizstāj ar šādu: "2. Regulas (EEK) Nr. 1785/81 1. panta 1. punkta d) apakšpunktā minētajiem produktiem saharozes saturu, to skaitā citiem cukuriem, kas izteikti kā saharoze, nosaka, piemērojot Landa un Einona metodi (vara redukcijas metodi) šķīdumam, kas invertēts atbilstoši Klergeta-Hercfelda metodei. Šādi noteikto cukura saturu izsaka kā saharozi, reizinot ar 0,95. Neatkarīgi no iepriekšējās daļas, saharozes saturu, to starp citu saharozē izteiktu cukuru saturu, produktiem, kas satur mazāk kā 85 % saharozes vai citus saharozē izteiktus cukurus un invertcukuru, kas izteikts kā saharoze, fiksē, nosakot sausnas saturu. Sausnas saturu nosaka pēc tāda šķīduma īpatnējā svara, kas gatavots svara attiecībā 1 pret 1, un cietiem produktiem – žāvējot. Sausnas saturu izsaka kā saharozi, reizinot ar koeficientu 1." 2. Regulas 5. pantam pievieno šādu 3. un 4. punktu: "3. Produktiem, kas minēti Regulas (EEK) Nr. 1785/81 1. panta 1. punkta f) un g) apakšpunktos, sausnas saturu nosaka saskaņā ar 2. punkta otro daļu. 4. Produktiem, kas minēti Regulas (EEK) Nr. 1785/81 1. panta 1. punkta h) apakšpunktā, pārvēršana saharozes ekvivalentā notiek, reizinot sausnas saturu, kas noteikts saskaņā ar 2. punkta otro daļu, ar koeficientu 1,9." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 27. oktobrī. Komisijas vārdā — Komisijas loceklis Franz Fischler [1] OV L 177, 1.7.1981., 4. lpp. [2] OV L 110, 17.5.1995., 1. lpp. [3] OV L 141, 24.6.1995., 16. lpp. --------------------------------------------------
Oficiālais Vēstnesis L 329 , 30/12/1995 Lpp. 0003 - 0004



Padomes Regula (EK) 3068/95 (1995. gada 21. decembris), kas groza Regulu (EEK) 189/92, kura nosaka zināmu Ziemeļrietumatlantijas Zvejniecības Organizācijas pieņemtu kontroles pasākumu piemērošanas noteikumus EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Regula (EEK) 189/92 [3] nosaka zināmu Ziemeļrietumatlantijas Zvejniecības Organizācijas (NAFO) pieņemtu kontroles pasākumu piemērošanas noteikumus; tā kā Eiropas Kopiena un Kanāda 1995. gada 20. aprīļa Līgumā par zvejas vietām ir vienojušās ieviest papildu kontroles pasākumus, ko piemēro zvejas kuģiem, kuri darbojas NAFO pārvaldes rajonā; tā kā NAFO Zvejas vietu komisija 1995. gada 15. septembrī ir pieņēmusi priekšlikumu grozīt ziņošanas sistēmu; tā kā, atbilstīgi NAFO Konvencijas XI pantam, ja netiek celti iebildumi, priekšlikums kļūst dalībvalstīm saistošs no 1995. gada 15. novembra; tā kā izmainītā shēma Kopienai ir pieņemama; tā kā tādēļ ir attiecīgi jāgroza Regulu (EEK) 189/92, lai liktu Kopienas zvejas kuģiem pakļauties šiem jaunajiem pasākumiem, IR PIEŅĒMUSI ŠO REGULU. 1. pants Ar šo Padomes Regulas (EEK) 189/92 pielikumu groza šādi: 1. 1.1. un 1.4. punktam pievieno šādu ievilkumu: - "— sugas (3 Alfa kods) kilogramos (apaļojot līdz tuvākajiem 100 kilogramiem). Kopējo sugu daudzumu, kam kopējais svars pa sugām ir mazāks nekā 1 tonna, var ziņot ar 3 Alfa kodu "MZZ" (dažādas sāļūdens zivis)." 2. Šāds teikums aizvieto tam atbilstīgo teikumu 1.4. punkta sākumā: "Šo ziņojumu veic vismaz sešas stundas pirms kuģa izbraukšanas no pārvaldes rajona, un tajā ir šādas sīkas ziņas norādītajā secībā." 3. Pievieno šādus punktus: "1.5. Pārkraušana pārvaldes rajonā. Šo ziņojumu veic 24 stundas iepriekš, un tajā ir šādas sīkas ziņas norādītajā secībā: - kuģa nosaukums, - identifikācijas signāls, - ārējās identifikācijas burti un cipari, - datums, laiks un ģeogrāfiskā atrašanās vieta, - ziņojuma koda norāde: "TRANS", - kopējais pārkraujamais svars pa sugām (3 Alfa kods) kilogramos (noapaļojot līdz tuvākajiem 100 kilogramiem), - zvejas kuģa kapteiņa vārds; 1.6. Kuģus, kas ir aprīkoti ar ierīcēm, kuras atļauj automātisku to atrašanās vietas koordināšu nosūtīšanu, atbrīvo no 1.2. un 1.3. punktā noteiktajām prasībām." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 21. decembrī Padomes vārdā — priekšsēdētājs L. Atienza Serna [1] OV C 200, 4.8.1995., 16. lpp. [2] Atzinums sniegts 1995. gada 15. decembrī (Oficiālajā Vēstnesī vēl nav publicēts). [3] OV L 21, 30.1.1992., 4. lpp. --------------------------------------------------
Oficiālais Vēstnesis L 079 , 07/04/1995 Lpp. 0012 - 0012



Komisijas Regula (EK) Nr. 786/95 (1995. gada 6. aprīlis), ar kuru groza Regulu (EEK) Nr. 1274/91, ar ko ievieš sīki izstrādātus noteikumus, lai īstenotu Regulu (EEK) Nr. 1907/90 par noteiktiem olu tirdzniecības standartiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 1907/90 par noteiktiem olu tirdzniecības standartiem [1], kurā jaunākie grozījumi izdarīti ar Regulu (EK) Nr. 3117/94 [2], un jo īpaši tās 20. pantu, tā kā Komisijas Regulā (EEK) Nr. 1274/91 [3], kurā jaunākie grozījumi izdarīti ar Regulu (EK) Nr. 3239/94 [4], paredzēti noteikumi tirdzniecības standartu īstenošanai; tā kā noteikumus par norādēm uz iesaiņojumiem, kas ietver vārdus "ekstra" vai "ekstra svaigs", jāgroza, lai ņemtu vērā jaunākos grozījumus Regulā (EEK) Nr. 1907/90; tā kā šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 1274/91 24. panta 1. un 2. punktu aizstāj ar šo: "1. Regulas (EEK) Nr. 1907/90 12. pantā minētajai uzlīmei vai etiķetei jābūt nodrukātai vai piestiprinātai tā, lai uzlīmes vai etiķetes izvietojums neaizsedz uz iesaiņojuma esošo informāciju. Terminu "ekstra" nodrukā uz uzlīmes vai etiķetes kursīvā vismaz 1 centimetra augstumā, kam seko vārds "līdz" un divas ciparu vienības, kuras minētas 14. panta 1. punktā, un norāda septīto dienu pēc iesaiņošanas un devīto dienu pēc izdēšanas datuma. Ja iesaiņošanas datums ir norādīts uz iesaiņojuma, iepriekšminēto norādi var aizvietot ar šādu norādi: "Ekstra līdz septītajai dienai pēc iesaiņošanas". Ja izdēšanas datums ir norādīts uz iesaiņojuma, iepriekšminēto norādi var aizvietot ar šādu norādi: "Ekstra līdz devītajai dienai pēc izdēšanas". Pēc termina "ekstra" var sekot vārds "svaigs". 2. Ja 1. punktā minēto uzlīmi vai etiķeti nevar noņemt no iesaiņojuma, iesaiņojums jāizņem no tirdzniecības vietas ne vēlāk kā septītajā dienā pēc iesaiņošanas vai devītajā dienā pēc izdēšanas, un olas jāiesaiņo no jauna" . 2. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 6. aprīlī Komisijas vārdā — Komisijas loceklis Franz Fischler [1] OV L 173, 6.7.1990., 5. lpp. [2] OV L 330, 21.12.1994., 4. lpp. [3] OV L 121, 16.5.1991., 11. lpp. [4] OV L 338, 28.12.1994., 48. lpp. --------------------------------------------------
Oficiālais Vēstnesis L 133 , 17/06/1995 Lpp. 0004 - 0005



Komisijas Regula (EK) Nr. 1368/95 (1995. gada 16. jūnijs), ar ko groza Regulu (EEK) Nr. 2921/90 par atbalstu kazeīna un kazeinātu ražošanai no vājpiena EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu un ar Regulu (EK) Nr. 3290/94 [2], un jo īpaši tās 11. panta 3. punktu, tā kā Komisijas Regula (EEK) Nr. 2921/90 [3], kurā jaunākie grozījumi izdarīti ar Regulu (EEK) Nr. 1756/93 [4], nosaka, ka atbalstu kazeīna un kazeinātu ražošanai no vājpiena piešķir tikai tajā gadījumā, ja saražotais kazeīns vai kazeināti atbilst noteiktām sastāva prasībām; tā kā iegūtā pieredze rāda, ka kazeīns, kas satur vairāk nekā 5 %, bet nepārsniedz 17 % piena olbaltumvielu, kas nav kazeīns, vairs neatbilst pašreizējām tāda tirgus prasībām, kurš pārorientējas uz kvalitatīviem produktiem; tā kā atbalsta sniegšana par šādu kazeīnu ir attiecīgi jāpārtrauc; tā kā, no vienas puses, ievērojot šo produktu, bet, no otras puses, sausā vājpiena tirgus tendenci, šajā regulā noteiktais atbalsts par vājpienu, kas pārstrādāts kazeīnā vai kazeinātos, ir jāsamazina; tā kā Piena un piena produktu pārvaldības komiteja tās priekšsēdētāja noteiktajā termiņā nav sniegumi atzinumu, IR PIEŅĒMUSI ŠO REGULU. 1. pants Ar šo Regulu (EEK) Nr. 2921/90 groza šādi: 1. Regulas 2. panta 1. punktu aizstāj ar šādu: "1. Atbalsta apjoms par 100 kilogramiem vājpiena, kas pārstrādāts kazeīnā vai kazeinātos, kā minēts 2. punktā, ir ECU 6,75."; 2. Regulas 2. panta 2. punkta d) apakšpunktu svītro un 2. panta 2. punkta e) apakšpunkts kļūst par 2. panta 2. punkta d) apakšpunktu. 3. Regulas 3. panta a) apakšpunkta otro teikumu aizstāj ar šādu: "Kazeināti, kas satur vairāk par 5 %, bet ne vairāk par 17 % vienlaikus izgulsnētu piena olbaltumvielu, kas nav kazeīns, kas aprēķināts pret kopējo piena olbaltumvielu saturu".". 4. Regulas III pielikumu aizstāj ar šeit pievienoto pielikumu. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 16. jūnijā Komisijas vārdā — Komisijas loceklis Franz Fischler [1] OV L 148, 28.6.1968., 13. lpp. [2] OV L 349, 31.12.1994., 105. lpp. [3] OV L 279, 11.10.1990., 22. lpp. [4] OV L 161, 2.7.1993., 48. lpp. -------------------------------------------------- PIELIKUMS " III PIELIKUMS PRASĪBAS ATTIECĪBĀ UZ SASTĀVU Kazeināti ar piena olbaltumvielu saturu, izņemot kazeīnu, kura kopējais piena olbaltumvielu saturs nepārsniedz 17 %. 1.Maksimālais mitruma saturs | 6,00 % | 2.Minimālais kopējo piena olbaltumvielu saturs | 85,00 % | 3.Maksimālais tauku saturs | 1,50 % | 4.Maksimālais laktozes saturs | 1,00 % | 5.Maksimālais pelnu saturs | 6,50 % | 6.Kopējais baktēriju skaits (maksimāli 1 gramā) | 30000 | 7.Koliforma (1 gramā) | nav | 8.Termofīlo baktēriju skaits (maksimāli 1 gramā) | 5000 | " --------------------------------------------------
Oficiālais Vēstnesis L 258 , 28/10/1995 Lpp. 0048 - 0048



Komisijas Regula (EK) Nr. 2526/95 (1995. gada 27. oktobris), ar kuru groza Regulu (EK) Nr. 1439/95, ar ko nosaka sīki izstrādātus noteikumus Padomes Regulas (EEK) Nr. 3013/89 piemērošanai attiecībā uz produktu importu un eksportu aitas gaļas un kazas gaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Regulu (EEK) Nr. 3013/89 par kazas gaļas un aitas gaļas tirgus kopējo organizāciju [1], kurā jaunākie grozījumi izdarīti ar Regulu (EK) Nr. 1265/95 [2], un jo īpaši tās 9. panta 2. punktu un 12. panta 4. punktu, tā kā Komisijas 1995. gada 26. jūnija Regulā (EK) Nr. 1439/95, ar kuru nosaka sīki izstrādātus noteikumus Padomes Regulas (EEK) Nr. 3013/89 piemērošanai attiecībā uz produktu importu un eksportu aitas gaļas un kazas gaļas nozarē [3] un kurā jaunākie grozījumi izdarīti ar Regulu (EK) Nr. 2416/95 [4], noteikts – lai varētu eksportēt kazas gaļas un aitas gaļas nozares produktus, vajadzīga licence; tā kā pieredze, kas gūta no eksporta licenču sistēmas, ir parādījusi, ka šīs licences piegāde rada nesamērīgu administratīvo slodzi, jo īpaši ņemot vērā nelielos daudzumus, kurus eksportē no Kopienas; tā kā tādēļ šī prasība ir jāsvītro; tā kā Regulā (EK) Nr. 1439/95 iekļauts arī to iestāžu saraksts eksportētājvalstīs, kuras pilnvarotas izsniegt izcelsmes dokumentus; tā kā Polija no 1995. gada 15. novembra ir mainījusi iestādi, kura pilnvarota izsniegt šos dokumentus; tā kā tādēļ būtu attiecīgi jāgroza minētās Regulas I pielikums; tā kā šajā regulā paredzētie pasākumi ir saskaņā ar Aitas gaļas un kazas gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1439/95 groza šādi. 1. Svītro 3. pantu. 2. Svītro 19. panta 4. punktu. 3. Ar šādu tekstu aizstāj I pielikumā 11. punktu: "Polijā Polski Zwiazek Owezarski". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1995. gada 15. novembra. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 27. oktobrī Komisijas vārdā — Komisijas loceklis Franz Fischler [1] OV L 289, 7.10.1989., 1. lpp. [2] OV L 123, 3.6.1995., 1. lpp. [3] OV L 143, 27.6.1995., 7. lpp. [4] OV L 248, 14.10.1995., 28. lpp. --------------------------------------------------